অসম প্রতিযোগিতায় দেশীয় ফ্যাশন হাউস | প্রতিমঞ্চ | Jugantor
সোমবার, ১৪ আগস্ট ২০১৭
আর্কাইভ
ই-পেপার
ফনেটিক ইউনিজয়
সার্চ

প্রচ্ছদ
আজকের পত্রিকা
প্রথম পাতা
শেষ পাতা
খেলা
খবর
দশ দিগন্ত
শিল্প বাণিজ্য
আনন্দ নগর
একদিন প্রতিদিন
টিউটোরিয়াল
বাতায়ন
উপসম্পাদকীয়
বাংলার মুখ
ঘরে বাইরে
নগর-মহানগর
আইটি বিশ্ব
উত্তরের জনপদ
আবহমান চট্টগ্রাম
রাজধানীর খবর
জাতীয়
আন্তর্জাতিক
সম্পাদকীয়
খেলা
অর্থনীতি
সারাদেশ
বিনোদন
শিক্ষাঙ্গন
পবিত্র হজ
দ্বিতীয় সংস্করণ
বিচ্ছু
আজকের পত্রিকা
প্রথম পাতা
শেষ পাতা
খেলা
খবর
দশ দিগন্ত
শিল্প বাণিজ্য
আনন্দ নগর
একদিন প্রতিদিন
টিউটোরিয়াল
বাতায়ন
উপসম্পাদকীয়
বাংলার মুখ
ঘরে বাইরে
নগর-মহানগর
আইটি বিশ্ব
উত্তরের জনপদ
আবহমান চট্টগ্রাম
রাজধানীর খবর
জাতীয়
আন্তর্জাতিক
সম্পাদকীয়
খেলা
অর্থনীতি
সারা দেশ
বিনোদন
শিক্ষাঙ্গন
পবিত্র হজ
ফিচার
প্রতিমঞ্চ (১৩ জুন, ২০১৭)ঘরে বাইরে (১৩ জুন, ২০১৭)সাহিত্য সাময়িকী (০৯ জুন, ২০১৭)ইসলাম ও জীবন (০৯ জুন, ২০১৭)সুস্থ থাকুন (১০ জুন, ২০১৭)সুরঞ্জনা (১২ জুন, ২০১৭)অর্থনীতি (১১ জুন, ২০১৭)তারাঝিলমিল (০৮ জুন, ২০১৭)স্বজন সমাবেশ (০৭ জুন, ২০১৭)প্রকৃতি ও জীবন (১০ জুন, ২০১৭)পরবাস (০৩ জুন, ২০১৭)বৈশাখ সংখ্যা (১৪ এপ্রিল, ২০১৭)চাকরির খোঁজ (০৯ জুন, ২০১৭)স্বাধীনতা দিবস সংখ্যা (২৬ মার্চ, ২০১৭)আন্তর্জাতিক নারী দিবস (০৮ মার্চ, ২০১৭)আলোকচিত্রে মহান স্বাধীনতা দিবস (২৭ মার্চ, ২০১৭)আলোকচিত্রে বর্ষবরণ (১৬ এপ্রিল, ২০১৭)বিচ্ছু (১১ জুন, ২০১৭)
দ্বিতীয় সংস্করণ
বিচ্ছু
হোম
প্রতিমঞ্চ
যাকারিয়া ইবনে ইউসুফ    |
প্রকাশ : ১৩ জুন, ২০১৭ ০০:০০:০০ | অাপডেট: ১৩ জুন, ২০১৭ ০৪:৫৪:০২
প্রিন্টঅঅ-অ+
অসম প্রতিযোগিতায় দেশীয় ফ্যাশন হাউস
মানুষের রুচিবোধ, ব্যক্তিত্ব পোশাক-আশাকের মাধ্যমে ফুটিয়ে তোলাই ফ্যাশন। সময়ের পরিবর্তনের সঙ্গে সঙ্গে মানুষের ফ্যাশন সচেতনতা বেড়েছে। গুটি গুটি পায়ে অনেকটা পথ পাড়ি দিয়েছে দেশীয় ফ্যাশন হাউসগুলো। বয়ন ও পোশাক তৈরি থেকে শুরু করে বিপণন পর্যন্ত এ শিল্পের সঙ্গে যুক্ত আছেন কয়েক লাখ মানুষ। আস্তে আস্তে সম্প্রসারিত হচ্ছে দেশীয় ফ্যাশন ইন্ডাস্ট্রি। তারপরও নানা প্রতিবন্ধকতা আর অবহেলার কারণে ফ্যাশন হাউসগুলোকে পাড়ি দিতে হচ্ছে বন্ধুর পথ। ডিজাইনার-মালিকরা বলছেন, কাঁচামালের দাম বেশি, বিদেশি পোশাকের ছড়াছড়ি, দক্ষ কর্মীর অভাব, তাঁতির সংখ্যা কমে যাওয়াসহ নানা সমস্যায় জর্জরিত দেশীয় ফ্যাশন ইন্ডাস্ট্রি।
রাজধানীর যমুনা ফিউচার পার্ক, নিউমার্কেট, ধানমণ্ডি হকার্স মার্কেট, গাউছিয়াসহ প্রায় সব শপিংমলে জমে উঠেছে ঈদ বাজার। পৃথিবীর বিভিন্ন দেশের বাজারে আমাদের দেশের তৈরি পোশাক সুনাম অর্জন করলেও নিজ দেশের বাজারে সুবিধা করতে পারছে না। দেশের টেক্সটাইল মিলগুলো শতভাগ রফতানিমুখী হওয়া এর বড় কারণ বলে মনে করেন অনেকেই। দেশী ফ্যাশন হাউসগুলো অনেক ভালো কাজ করা সত্ত্বেও বাজার ধরতে পারছে না। এর কারণ হিসেবে দেশীয় পোশাকের উচ্চমূল্যকে দায়ী করেছেন অনেক ক্রেতা। দেশীয় ফ্যাশন হাউসগুলো বলছে, দেশী বাজার থেকে কাপড় কিনতে না পারার কারণে বাধ্য হয়ে বিদেশ থেকে কাপড় কিনতে হয়। ফলে তাদের উৎপাদন খরচ বেশি হচ্ছে। অন্যদিকে প্রচলিত কর ফাঁকি দিয়ে বিদেশি পোশাকের অবৈধ অনুপ্রবেশের কারণে কম দামে সেগুলো কিনে ক্রেতারা সন্তুষ্ট হন।
বিগত বিশ বছরে দেশীয় ফ্যাশন হাউসগুলো অনেকদূর এগিয়ে গেছে। ফ্যাশন হাউসগুলোর নিরলস পরিশ্রম, ডিজাইন আর মান দেশের পাশাপাশি সমাদৃত হচ্ছে পুরো বিশ্বে; কিন্তু কাপড় তৈরি প্রধান কাঁচামাল বা ডিজাইনারদের ভাষায় ‘র’ ম্যাটেরিয়ালস সংগ্রহ করতে অনেক বিড়ম্বনার শিকার হতে হয়। দাম অনেক বেশি পড়ে যায়। যাদের এসব সংগ্রহ করার কথা তারা নিজেরা তৈরি না করে আমদানি করতেই বেশি পছন্দ করেন। ফ্যাশন হাউস বিশ্বরঙের কর্ণধার ও প্রখ্যাত ডিজাইনার বিপ্লব সাহা বলেন, আমরা যারা দেশীয় পোশাক নিয়ে কাজ করি, বেশিরভাগ পোশাক দেশে বোনা কাপড়ে তৈরি হয়। কিন্তু এ পোশাক তৈরির নানা উপাদান যেমন- তুলা, কাপড়, কটন, পেস্টিং, সেলাই, সুতা, অ্যাম্ব্রয়ডারি সুতা, রংসহ বিভিন্ন ম্যাটেরিয়ালের দাম অনেক বেশি। দেশীয় পোশাক নিয়ে কাজ করার মতো লোকের যথেষ্ট অভাব। যারা কাজ করতে আগ্রহী তাদের পুঁজি কম। অনেক সময় ডিজাইন বা চাহিদার কারণে বিদেশি কাপড় কিনতে হয়।
আরেকজন ডিজাইনার বলেন, আমাদের যান্ত্রিক বয়ন শিল্প তথা টেক্সটাইল মিলগুলোর খ্যাতি বিশ্বব্যাপী। কিন্তু তারা দেশের বাজারে কাপড় বিক্রি করেন না। উৎপাদনের পুরোটাই দেশের বাইরে দিয়ে দেয়ার চেষ্টা করেন। ফলে দেশি পোশাকের জন্য দেশের কাপড় সহজলভ্য হয় না।
আমাদের পোশাকের খ্যাতি বিশ্বজোড়া। কিন্তু আমাদের বাজারে চলে বাইরের দেশের পোশাক। বিষয়টা অবাক করার মতো হলেও সত্য। টেক্সটাইল মিলগুলোর শতভাগ রফতানি করার প্রবণতা আর দেশীয় ফ্যাশন হাউসগুলোকে সরকারিভাবে শিল্প হিসেবে গুরুত্ব না দেয়ার কারণে দেশীয় বাজার দখল করছে বিদেশি পোশাক। দেশীয় ফ্যাশন হাউস রঙ বাংলাদেশের কর্ণধার ও ফ্যাশন ডিজাইনার সৌমিক দাস বলেন, দেশীয় পোশাকের চাহিদা বর্তমানে বেশ ভালো। বিশ্বায়নের এ সময়ে আপনি চাইলেই বিদেশি পোশাকের প্রবেশ বন্ধ করতে পারবেন না। আমরা সেটা চাইও না। আমরা যেটা চাই সেটা হল, বিদেশি পোশাকগুলো বৈধ পথে সব ধরনের ভ্যাট ও ট্যাক্স দিয়ে আসুক। যদি অবৈধ পথে শুল্ক ফাঁকি দিয়ে আসে তাহলে তাদের সঙ্গে পাল্লা দেয়াটা আমাদের জন্য একটু কঠিন হয়ে পড়ে।
বাঙালিদের রয়েছে হাজার বছরের সাংস্কৃতির ঐতিহ্য। তারপরও আমাদের অনেকেই বিজাতীয় পোশাক আর সংস্কৃতির প্রতি আকৃষ্ট হন। সমাজ বিজ্ঞানীরা বলছেন, বিদেশি কুসংস্কৃতির প্রতি আমাদের আকর্ষণের অন্যতম কারণ দেশে-বিদেশি চ্যানেলের অবাধ প্রদর্শনী। অথচ আমাদের চ্যানেলগুলোকে প্রতিবেশী দেশে প্রচারিত হতে পারে না। বিদেশি চ্যানেল স্টার জলসা বা স্টার প্লাসের সিরিয়ালগুলো দেশে চলে তা এক কথায় অকল্পনীয়। এভাবেই প্রথম ধাপে বাইরের সংস্কৃতির প্রতি আকর্ষণ সৃষ্টি হয়। অন্যদিকে ইন্ডিয়ান চ্যানেলগুলোর সিনেমা-নাটক জনপ্রিয়তার সুযোগটা নেন ওই দেশের কাপড় ব্যবসায়ীরা। জনপ্রিয় চরিত্র, ছবি বা সিরিয়ালের নাম দিয়ে তাদের তৈরি পোশাক আমাদের দেশে পাঠান। এভাবেই বিদেশি চ্যানেলগুলো বিদেশি পোশাকের বাজার সৃষ্টিতে সহায়ক ভূমিকা পালন করে।
বিগত কয়েক বছরে নানা প্রতিবন্ধকতা সত্ত্বেও দেশীয় পোশাক শিল্প একটা সুসংহত অবস্থানে এসেছে। কিন্তু দেশীয় ফ্যাশন সংশ্লিষ্টরা বলছেন, যথাযথ তদারকি এবং গুরুত্বের অভাবে এ সেক্টরে রয়েছে দক্ষ কর্মীর অভাব। সবচেয়ে বেশি অভাব রয়েছে অ্যাম্ব্রয়ডারি এবং সিউইংয়ের কাজে জড়িত কর্মীর। দেশীয় ফ্যাশন হাউস অঞ্জনসের ফ্যাশন ডিজাইনার শাহীন আহমেদ বলেন, এ সেক্টরে দক্ষ কর্মীর ব্যাপক অভাব রয়েছে। আমরা যাদের দিয়ে কাজ করাই তাদের বেশিরভাগ কর্মীকে প্রথমে প্রশিক্ষণ দেই, তারপর কাজে নেই। অনেক সময় নিজেরাই দেখে শেখেন। দক্ষ কর্মী তৈরির কোনো প্রতিষ্ঠান না থাকায় দক্ষ কারিগর পেতে বা তৈরি করতে আমাদের হিমশিম খেতে হচ্ছে। প্রযুক্তিগত ভাবেও দেশীয় পোশাক শিল্প অনেকটাই পিছিয়ে। দেশীয় ফ্যাশন হাউসগুলোর অধিকাংশ পোশাক হাতে তৈরি। ভালো মানের একটি পোশাক তৈরি করতে অনেক সময় লেগে যায়। বাইরের দেশগুলোতে প্রযুক্তির ব্যবহার অনেক শ্রম এবং সময়সাধ্য কাজকে সহজ করেছে; কিন্তু আমাদের দেশে পোশাক তৈরিতে প্রযুক্তির ব্যবহার অনেক কম।
দেশীয় ফ্যাশন জগতের অনেকেই বলছেন, আমাদের দেশে ভালোমানের ফ্যাশন ডিজাইনার তৈরি হচ্ছে অনেক কম। ফলে ঘুরেফিরে পুরনো ডিজাইনারদের দিয়েই কাজ চালাতে হচ্ছে। ভালোমানের ডিজাইনার তৈরি হলে সেক্টরটি আরও সমৃদ্ধ হতো। নাম প্রকাশে অনিচ্ছুক এক সিনিয়র ফ্যাশন ডিজাইনার বলেন, আমাদের দেশের যেসব প্রতিষ্ঠানে ফ্যাশনবিষয়ক পড়াশোনা হয়, সেখানে মূলত গাউন আর বিদেশি পোশাক তৈরির ডিজাইন শেখানো হয়। দেশীয় পোশাক তৈরি, ডিজাইন শেখানোর প্রবণতা অনেক কম। দেশীয় ফ্যাশনের চর্চা হয় কম; যা কিছু হয় বছরে কয়েকটি ‘ফ্যাশন শো’ করার জন্য। এসব ডিজাইনার পরে দেশীয় পোশাক শিল্পে তুলনামূলক কম সম্পৃক্ত হন।
ফ্যাশন ডিজাইনার অ্যান্ড ফ্যাশন এন্টারপ্রিনার্স অ্যাসোসিয়েশন অব বাংলাদেশের সভাপতি ও দেশীয় ফ্যাশন হাউস সাদাকালোর স্বত্বাধিকারী আজহারুল হক আজাদ জানান, আমাদের দেশে বাইরে থেকে পোশাক এনে বিক্রি করলে যা ভ্যাট দিতে হয় দেশী পোশাক বিক্রি করলে তার থেকে বেশি ভ্যাট দিতে হয়! এটি ক্ষুদ্র ও কুটির শিল্পের অন্তর্ভুক্ত হওয়া সত্ত্বেও ক্ষুদ্র ও কুটির শিল্পের সব ধরনের সুযোগ-সুবিধা আমরা ঠিকমতো পাচ্ছি না। আমাদের জন্য নেই কোনো আলাদা ব্যাংকিং সুবিধা।
জানা যায়, যে পরিমাণ পোশাক বৈধ পথে আসে তার থেকে চার থেকে পাঁচগুণ পরিমাণ পণ্য অবৈধ পথে আসে। কিছু অসাধু ব্যবসায়ী ভুয়া ভাউচার ব্যবহার করে প্রচুর অবৈধ পোশাক দেশে আমদানি করে। ভুয়া ভাউচার ব্যবহার করে তারা ১০০ টাকার পোশাককে ২০ টাকার পোশাক হিসেবে উল্লেখ করে। এতে একদিকে সরকার রাজস্ব হারায় অন্যদিকে দেশী পোশাক বিক্রেতা প্রতিষ্ঠানগুলো মার খেয়ে যাচ্ছে এসব অবৈধ পণ্যের দাপটে। দেশী ফ্যাশন হাউসগুলো তথা তাদের শিল্পকে সুরক্ষায় রাষ্ট্রীয় কোনো নীতিমালা না থাকায় বৈধ ও অবৈধ উপায়ে আমদানি হওয়া ইন্ডাস্ট্রিয়াল পণ্যের সঙ্গে হস্ত তৈরি এ কুটির শিল্প পণ্যকে এক অসম প্রতিযোগিতার শিকার হতে হয়।
ব্যবসায়ী ও ক্রেতারা মনে করেন, দেশী ফ্যাশন হাউসের ভবিষ্যৎ সাফল্যের জন্য সরকারের সহযোগী মনোভাব প্রয়োজন। সরকারি পৃষ্ঠপোষকতা না পেলে এ উদীয়মান শিল্পটি বড় ধরনের সংকটের মুখে পড়বে বলে মনে করেন উদ্যোক্তারা। ফ্যাশন ডিজাইনাররা বলেন, বাজেটের কিছু নেতিবাচক সিদ্ধান্তের ফলে এবার দেশি পোশাক অসম প্রতিযোগিতার সম্মুখীন হবে। সরকার আমদানিকৃত পোশাকের ওপর থেকে শুল্ক কমিয়েছে। অপরদিকে বাড়িভাড়া ও দোকান ভাড়ার ওপর ট্যাক্স বাড়ানো হয়েছে। ফলে একদিকে বিদেশি পোশাকের দাম কমে যাবে এবং দেশি পোশাকের উৎপাদন খরচ বাড়বে।

শীর্ষ খবর
সর্বশেষ খবর
জাতীয়
২০০ বছরের ইতিহাসে সবচেয়ে বড় বন্যার আশংকা
ষোড়শ সংশোধনী বাতিলের রায়ে ইতিহাস বিকৃতি হয়েছে: আইনমন্ত্রী
আন্তর্জাতিক
লাখ লাখ শিশু হারিয়ে যায় কেন?
ভার্জিনিয়ায় বর্ণবাদী দাঙ্গা, নিহত ৩
রাজনীতি
জোটগত ভোট হলে পাল্টে যেতে পারে হিসাব
যারা স্বাধীনতায় বিশ্বাস করে না তারাই বঙ্গবন্ধুকে অস্বীকার করছে : শামীম ওসমান
খেলা
বোল্টের হতাশাব্যঞ্জক বিদায়
বছরে ৮০ লাখ ইউরো বেতন জিদানের
লন্ডনের মাটিতে বঙ্গবন্ধুর স্ট্যাচু কিছু নেপথ্য কথা
ঢাকার ঐতিহ্য জন্মাষ্টমী মিছিল
‘না’ ভোট বৃত্তান্ত
ঈদে ট্রেনের দেড়শ’ অতিরিক্ত বগি
কাশ্মীরে ভারতের সামরিক রোবট
চীনে গোপনে ফেসবুক!
ডিএসইতে ৭৭৭ কোটি টাকা লেনদেন
প্রকাশ্যে আন্দোলন গোপনে সমঝোতার চেষ্টা?
ভয়াবহ বন্যার কবলে উত্তরাঞ্চল
সুবহানের আপিল বুধবারের কার্যতালিকায়
প্রতিমঞ্চ বিভাগের অারও খবর
অসম প্রতিযোগিতায় দেশীয় ফ্যাশন হাউস
দ্রব্যমূল্যের ঊর্ধ্বগতি স্বল্প আয়ের মানুষের দুর্গতি
ঈদের মার্কেট নানা বিড়ম্বনা
নিম্নমানের পণ্যে বাজার সয়লাব
হিজড়া-বেদেদের ঈদ বখশিশের নামে চাঁদাবাজি
প্রথম পাতা
ঘরে বাইরে
শেষ পাতা
খবর
নগর-মহানগর
সম্পাদকীয়
উপসম্পাদকীয়
বাতায়ন
আইটি বিশ্ব
দশ দিগন্ত
আনন্দ নগর
একদিন প্রতিদিন
খেলা
টিউটোরিয়াল
প্রতিমঞ্চ
শিল্প বাণিজ্য
উত্তরের জনপদ
আবহমান চট্টগ্রাম
বাংলার মুখ
মৃত্যুবার্ষিকী
RSS Feed
Mobile App
ভারপ্রাপ্ত সম্পাদক : সাইফুল আলম, প্রকাশক : সালমা ইসলাম
প্রকাশক কর্তৃক ক-২৪৪ প্রগতি সরণি, কুড়িল (বিশ্বরোড), বারিধারা, ঢাকা-১২২৯ থেকে প্রকাশিত এবং যমুনা প্রিন্টিং এন্ড পাবলিশিং লিঃ থেকে মুদ্রিত।
পিএবিএক্স : ৮৪১৯২১১-৫, রিপোর্টিং : ৮৪১৯২২৮, বিজ্ঞাপন : ৮৪১৯২১৬, ফ্যাক্স : ৮৪১৯২১৭, সার্কুলেশন : ৮৪১৯২২৯। ফ্যাক্স : ৮৪১৯২১৮, ৮৪১৯২১৯, ৮৪১৯২২০
E-mail: jugantor.mail@gmail.com
Design and Developed by
উপরে
শিরোনাম :
ঈদে ট্রেনের দেড়শ’ অতিরিক্ত বগি       প্রকাশ্যে আন্দোলন গোপনে সমঝোতার চেষ্টা?       ভয়াবহ বন্যার কবলে উত্তরাঞ্চল       সুবহানের আপিল বুধবারের কার্যতালিকায়       মায়ের সামনেই আলমারি চাপায় ছেলের মৃত্যু